Document ID: 32004L0061

Komission direktiivi 2004/61/EY,
annettu 26 päivänä huhtikuuta 2004,
neuvoston direktiivien 86/362/ETY, 86/363/ETY ja 90/642/ETY liitteiden muuttamisesta Euroopan yhteisössä käyttökiellossa olevien tiettyjen torjunta-aineiden jäämien enimmäismäärien osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(1) ja erityisesti sen 10 artiklan,
ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(2) ja erityisesti sen 10 artiklan,
ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(3) ja erityisesti sen 7 artiklan,
sekä katsoo seuraavaa:
(1) Neuvoston direktiivin 79/117/ETY(4), sellaisena kuin se on viimeksi muutettuna neuvoston asetuksella (EY) N:o 807/2003(5), mukaan merkurioksidi, merkurokloridi (kalomeli), muut epäorgaaniset elohopeayhdisteet, alkyylielohopeayhdisteet, alkoksialkyyli- ja aryylielohopeayhdisteet, aldriini, klordaani, dieldriini, HCH, heksaklooribentseeni, kamfekloori (toksafeeni), etyleenioksidi, nitrofeeni, 1,2-dibromietaani, 1,2-dikloorietaani, dinosebi ja binapakryyli ovat torjunta-aineita, joiden käyttö ja markkinoille saattaminen ovat EY:ssä kiellettyjä. Joidenkin näiden torjunta-aineiden saatavuus maailmanmarkkinoilla huomioon ottaen on aiheellista vahvistaa kaikkien tuotteiden jäämien enimmäismääräksi analyysiherkkyyden alaraja. Eräät elohopeayhdisteet ovat sellaisia, että niitä ei ole mahdollista erottaa ympäristösaasteista peräisin olevista elohopeayhdisteistä.
(2) Kun torjunta-aineen käyttöä ei lain mukaan sallita eikä jäämiä voida hyväksyä, on aiheellista, että tuoretuotteiden jäämien enimmäismääräksi vahvistettua asianmukaista analyysiherkkyyden alarajaa sovelletaan myös useista ainesosista koostuviin ja jalostettuihin tuotteisiin.
(3) Kasveja käsittelevän tiedekomitean lausunnot on otettu huomioon, ja erityisesti on otettu huomioon neuvot ja suositukset, jotka koskevat noudatettavaa menettelyä kuluttajien suojelemiseksi torjunta-aineilla käsitellyiltä maataloustuotteilta.
(4) Direktiivien 86/362/ETY, 86/363/ETY ja 90/642/ETY liitteitä olisi tästä syystä muutettava vastaavasti.
(5) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Lisätään direktiivin 86/362/ETY liitteessä II olevaan A osaan seuraavat rivit:
TAULUKON PAIKKA "
2 artikla
Lisätään direktiivin 86/363/ETY liitteessä II olevaan A osaan seuraavat rivit:
TAULUKON PAIKKA "
3 artikla
Lisätään direktiivin 86/363/ETY liitteessä II olevaan B osaan seuraavat rivit:
TAULUKON PAIKKA "
4 artikla
Lisätään direktiivin 90/642/ETY liitteessä II olevaan torjunta-aineiden jäämien enimmäismäärien luetteloon tämän direktiivin liitteessä luetellut jäämien enimmäismäärät.
5 artikla
1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään kahdeksan kuukauden kuluttua tämän direktiivin antamisesta. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko.
Jäsenvaltioiden on sovellettava näitä säännöksiä siitä päivästä, jona tämän direktiivin antamisesta on kulunut yhdeksän kuukautta.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
6 artikla
Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
7 artikla
Tämä direktiivi on osoitettu kaikille jäsenvaltioille.
Tehty Brysselissä 26 päivänä huhtikuuta 2004.

Labels: 12
20
17
6